Dobrý deň, v príbalových letákoch väčšiny liekov je písané, že počas tehotenstva sa má liek používať len vtedy, ak prínos pre matku prevažuje nad možnými rizikami pre plod alebo dieťa, prípadne, že je potrebné liek užívať s opatrnosťou. Je to najmä v dôsledku toho, že neboli realizované štúdie na tehotných ženách, dokazujúce negatívny vplyv na tehotenstvo. Veľa žien užíva aj počas tehotenstva lieky na alergiu a rodia sa im zdravé deti. Myslím si, že alergológ vie, ktoré lieky Vám môže v tehotenstve predpísať.